“Daar was nie bewyse om die aanklag te staaf nie en die landdros het die saak van die rol geskrap,” het mnr. Paul Coetzee, hul regsverteenwoordiger, gesê.
Ncube het glo die plaasvoorman se vrou met ’n mes gesteek en nóg vier mense aangerand. Hy het daarna gevlug.
Coetzee het gesê polisiebeamptes van Marble Hall het eergistermiddag op die plaas opgedaag en Bloemhof en Koltzov gevra om saam met hulle na die polisiekantoor te gaan om ’n verklaring oor die voorval af te lê.
By die polisiekantoor is hulle in hegtenis geneem en in die selle geboender, het Coetzee gesê. Hulle kon ’n oproep maak en het Coetzee omstreeks 17:00 gebel.
“Die inspekteur in die aanklagkantoor het gesê hy het nie die bevoegdheid om my by my kliënte toe te laat nie.
“Ek het die ondersoekbeampte gebel en hy het gesê hy is besig en sal ’n uur en ’n half neem om by die polisiekantoor uit te kom.”